През 1992 г. президент става Бил Клинтън и по време на президентството му САЩ участват в кампанията на НАТО по време на войната в Босна и Херцеговина. По време на мандата на Клинтън САЩ се радват на продължителна икономическа експанзия, намаление на безработицата и увеличение на личното благосъстояние поради нарастване на цените на акциите на борсата. САЩ се включват в НАФТА и либерализират банковите операции. По време на мандата си обаче Клинтън загубва контрола в Конгреса (1994), а през 1999 г. е заплашен от импийчмънт по обвинения в лъжесвидетелстване и възпрепятстване на правосъдието, повдигнати от Камарата на представителите във връзка с показанията за връзката му с Моника Люински. Сенатът обаче гласува той да остане президент.